

Ειδικότητα στο Τ4Ε (ΠΕ02)

Διδασκαλία πόλης κράτους και β αποικισμού κατά την αρχαϊκή εποχή

Αναστασία Λιθοξοΐδου

Τμήμα 2699

Περιεχόμενα

[Ταυτότητα σεναρίου 3](#_Toc73908234)

[Βασική Ροή Σεναρίου 6](#_Toc73908235)

[Πλαίσιο Υλοποίησης 7](#_Toc73908236)

[Χρησιμοποιούμενα εργαλεία/μέσα 7](#_Toc73908237)

[Χρονοπρογραμματισμός 8](#_Toc73908238)

[Βιβλιογραφία 11](#_Toc73908239)

# Ταυτότητα σεναρίου

Τάξη: Α Λυκείου

Μάθημα/Γνωστικό Αντικείμενο: Ιστορία

Προσδοκώμενα μαθησιακά αποτελέσματα:

Γνωστικοί στόχοι

Οι μαθητές καλούνται να:

* Ανακαλύψουν τον τρόπο σχηματισμού των πόλεων κρατών- τα συστατικά τους στοιχεία
* Κατανοήσουν τον ρόλο των μητροπόλεων και των αποικιών
* Συμπεράνουν γιατί επέλεξαν οι μητροπόλεις να ιδρύσουν αποικίες στα συγκεκριμένα μέρη
* Διαπιστώσουν τους διαφορετικούς τρόπους που οι πόλεις κράτη επέλεξαν να αντιμετωπίσουν την οικονομική κρίση
* Ταξιδέψουν στους αρχαιολογικούς χώρους εκείνων των χρόνων και να έρθουν σε επαφή με τον πολιτισμό εκείνων των χρόνων
* Αναπτύξουν την οπτική χωρική σκέψη μέσω πολλαπλών αναπαραστάσεων που προσφέρει η χρήση των ψηφιακών χαρτών
* Αναπτύξουν ιστορικό, κριτικό, οπτικό, ψηφιακό και χαρτογραφικό γραμματισμό.
* Διερευνήσουν τη διασπορά θέσεων κατά τις διάφορες ιστορικές περιόδους και να εξάγουν συμπεράσματα για την οικονομική και πολιτική ζωή των περιόδων.

Παιδαγωγικοί στόχοι:

Οι μαθητές καλούνται:

* Να εξασκηθούν στην ομαδοσυνεργατική, στην ανταλλαγή απόψεων και γνώσεων μέσω εποικοδομητικού διαλόγου.
* Να καλλιεργούν την αναλυτική και την συνθετική ικανότητα και να προβαίνουν σε δημιουργική εφαρμογή των γνώσεών τους.
* Να αναπτύξουν μέσω της βιωματικής μάθησης δεξιότητες, όπως η αυτενέργεια, η πρωτοβουλία, η δημιουργικότητα.

Τεχνοπρογραμματισμός

Για τη διδασκαλία της Ιστορίας με βάση τις Τ.Π.Ε., στη σχετική βιβλιογραφία που συνεχώς εμπλουτίζεται, τονίζεται η ανάγκη να αξιοποιούνται στη διδακτική πράξη οι δυνατότητες που παρέχουν οι νέες τεχνολογίες: *πολλαπλή αναπαράσταση της πληροφορίας, δημιουργία περιβάλλοντος διερευνητικού, ομαδοσυνεργατικού* κ.ά. Κι αυτό γιατί οι νέες τεχνολογίες δίνουν τη δυνατότητα στους μαθητές:

* Να εξοικειωθούν με το ενεργητικό μοντέλο μάθησης και να αποκτήσουν δεξιότητες συνεργατικής μάθησης.
* Να προσεγγίσουν τις ΤΠΕ ως εργαλεία και πηγές μάθησης,
* Να διευκολύνουν τους εκπαιδευτικούς στην καλύτερη διεξαγωγή του μαθήματος, θέτοντας στη διάθεσή τους πλούσιο και πρωτότυπο εποπτικό υλικό που συμπληρώνει το υλικό των σχολικών εγχειριδίων.

(*users.sch.gr/nikbalki/epim\_veltisti/files/Didaskalia\_istorias\_OPAL.doc)*

**Προαπαιτούμενες γνώσεις των μαθητών για την υλοποίηση του σεναρίου**: οι μαθητές θα πρέπει να γνωρίζουν από την ομηρική εποχή την πολιτειακή κατάσταση που επικρατούσε, ώστε να καταλάβουν για ποιους λόγους κατά τη δημιουργία των πόλεων κρατών το πολίτευμα της βασιλείας ήταν ανεφάρμοστο. Επίσης, είναι καλό οι μαθητές να έχουν εμπειρία από τα διαμοιραζόμενα αρχεία του drive και να είναι εξοικειωμένοι με ομαδοσυνεργατικές διεργασίες.

**Χρόνος υλοποίησης**: 4-5 διδακτικές ώρες (το σενάριο θα περιλαμβάνει εναλλασσόμενες φάσεις σύγχρονης και ασύγχρονης διδασκαλίας οι οποίες θα καλύπτουν 4-5 διδακτικές ώρες)

**Σύντομη περιγραφή σεναρίου:** Κατά τη διάρκεια της παρούσας διδακτικής πρότασης οι μαθητές θα προσεγγίσουν τη διδακτική ενότητα *Η Αρχαϊκή Εποχή* εξετάζοντας πτυχές και παραμέτρους της συγκεκριμένης φάσης της ελληνικής ιστορίας μέσα από ανακαλυπτικές – διερευνητικές μεθόδους. Τα θέματα που θα τους απασχολήσουν σχετίζονται με τον τρόπο σχηματισμού των πόλεων κρατών, τον τρόπο εξόδου από την οικονομική κρίση, τον σχηματισμό των αποικιών. Παράλληλα οι μαθητές θα εξασκηθούν στη χρήση των υπολογιστών και θα αποκτήσουν τις κατάλληλες αναπαραστάσεις για την κατάκτησης της γνώσης. Βασικό περιβάλλον εργασίας θα αποτελέσει ο Η/Υ, το Διαδίκτυο, το webex και η e-class καθώς μέσα από εργαλεία των ΤΠΕ οι μαθητές θα οδηγηθούν στην αξιοποίηση ποικίλων σημειωτικών πόρων με σκοπό την αναζήτηση, αξιολόγηση των πληροφοριών, εμβάθυνση σε αυτές και σύνθεση της τελικής τους εργασίας.

**Δραστηριότητες που οδηγούν στην ενεργητική εμπλοκή των μαθητών:** συνεργατικές εργασίες που οδηγούν σε ερευνητικές ανακαλυπτικές μεθόδους εκμάθησης της ιστορίας. Η αξιοποίηση εννοιολογικών χαρτών, διαδραστικών χαρτών, ηλεκτρονικών βιβλιοθηκών, η αναζήτηση αρχαιολογικών χώρων προάγουν την ενεργητική μάθηση, επιτρέπουν και ενθαρρύνουν την εκπόνηση πολυδιάστατων συνθετικών εργασιών και τη δημοσιοποίησή τους στο διαδίκτυο.

##

Χρησιμοποιούμενα εργαλεία

Σύγχρονης διδασκαλίας:

* Ψηφιακό βιβλίο
* Λογισμικό για την Ιστορία του Αρχαίου Ελληνικού Κόσμου
* Youtube: προβολή βίντεο
* Παιχνίδι για τη δημιουργία της πόλης κράτους
* breakout sessions

Ασύγχρονης διδασκαλίας:

* Δημιουργία ενός εννοιολογικού χάρτη σχετικού με τα δομικά στοιχεία της έννοιας πόλης-κράτους.
* Τοίχος της e-class ή padlet
* Εργασία αναρτημένη στην e class
* Τελική αξιολόγηση με δημιουργία -από τις ασκήσεις της e-class- ψηφιακού ερωτηματολογίου
* Αρχείο παρουσίασης στα πλαίσια της ανεστραμμένης τάξης
* Συζητήσεις για την επικοινωνία στην e-class
* Drive: google docs, google slides

# Βασική Ροή Σεναρίου

# Πλαίσιο Υλοποίησης

Το σενάριο υλοποιείται με δραστηριότητες που κάποιες εκπονούνται στη διάρκεια της δια ζώσης διδασκαλίας, όπως ο εννοιολογικός χάρτης και κάποιες εκπονούνται εξ αποστάσεως με εργαλεία από την e-class, στην οποία έχουν αναρτηθεί ομαδικές εργασίες σχετικές με τον β αποικισμό. Ολοκληρώνεται με τη συμπλήρωση ενός ψηφιακού τεστ μέσω της e- class. Στόχος η ενεργοποίηση των μαθητών, η ανάπτυξη κριτικής σκέψης και συνεργατικών δεξιοτήτων.

# Χρησιμοποιούμενα εργαλεία/μέσα

**Εργαλεία στην e-class**

* *Εργασίες*
* *Εννοιολογικός χάρτης*
* *Συνδέσεις διαδικτύου*
* *Ηλεκτρονικό βιβλίο*
* *Ασκήσεις*
* *Συζητήσεις*
* *Τοίχος*

**Εργαλεία στη Webex**

* Breakout sessions

**Drive**

* Διαμοιραζόμενα αρχεία google docs και google slides

**Λογισμικό για την Ιστορία του Αρχαίου Ελληνικού Κόσμου** [**http://photodentro.edu.gr/ugc/r/8525/2031?locale=el**](http://photodentro.edu.gr/ugc/r/8525/2031?locale=el)

**Παιχνίδι για τον σχηματισμό της πόλης κράτους:**

[**http://photodentro.edu.gr/ugc/r/8525/1987?locale=el**](http://photodentro.edu.gr/ugc/r/8525/1987?locale=el)

# Χρονοπρογραμματισμός

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
|  **1η ώρα****Σύγχρονη διδασκαλία** | Σύνδεση προϋπάρχουσας γνώσης των μαθητών με την προβολή βίντεο από την Οδύσσεια, για να μεταβούμε από την ομηρική εποχή στην αρχαϊκή εποχή. | Οι μαθητές παρακολουθούν ένα ολιγόλεπτο βίντεο στο οποίο οι κάτοικοι της Ιθάκης έχουν συγκεντρωθεί μετά τη μνηστηροφονία και η Αθηνά τους λέει να μονοιάσουν και να δεχθούν ως βασιλιά τους τον Οδυσσέα. Διαπίστωση ότι στις κοινωνίες των γεωμετρικών χρόνων υπήρχε το πολίτευμα της βασιλείας. | Στην πλατφόρμα Webex αναζητούμε από το youtube βίντεο όπου δείχνει την αντίστοιχη σκηνή. <https://www.youtube.com/watch?v=ItQKjS0pbuM>. Διάρκεια 5 λεπτά |
|  | Ανάγνωση σχολικού εγχειριδίου.Παιχνίδι για τον σχηματισμό της πόλης κράτους, ένα παιχνίδι που δημιουργήσαμε για τον συγκεκριμένο σκοπό. | Προβάλλουμε στην πλατφόρμα το ψηφιακό βιβλίο της ιστορίας και αναθέτουμε σε κάποιον μαθητή να διαβάσει τις σελίδες που αφορούν στον σχηματισμό της πόλης κράτους και τα συστατικά της στοιχεία.Παίζουμε το παιχνίδι για τον σχηματισμό της πόλης κράτους (αν είμαστε δια ζώσης, στο εργαστήρι πληροφορικής, αν είμαστε εξ αποστάσεως, μέσω της webex).  | **Στην πλατφόρμα** Webex ανεβάζουμε το ψηφιακό βιβλίο. Διάρκεια 15 λεπτάΕπίσης διαμοιράζουμε το παιχνίδι μέσω της ίδιας πλατφόρμας. [**http://photodentro.edu.gr/ugc/r/8525/1987?locale=el**](http://photodentro.edu.gr/ugc/r/8525/1987?locale=el)Διάρκεια 5 λεπτά. |
|  | Εννοιολογικός χάρτης | Χωρίζουμε τους μαθητές σε ομάδες, αναθέτουμε τους ρόλους και τους παραπέμπουμε στην e-class, ώστε να δημιουργήσουν έναν εννοιολογικό χάρτη με το αντίστοιχο εργαλείο σχετικό με τα συστατικά στοιχεία της πόλης κράτους. Σε ασύγχρονο χρόνο δημιουργούν τις ομαδικές εργασίες και τις ανεβάζουν στον τοίχο της e-class | Στην πλατφόρμα webex ενεργοποιούμε τα breakout sessions και από την e-class, το εργαλείο: εννοιολογικός χάρτης. Εξηγούμε στους μαθητές πώς θα δημιουργήσουν έναν εννοιολογικό χάρτη. Διάρκεια 15 λεπτά.  |
| **2η ώρα****Σύγχρονη διδασκαλία και ασύγχρονη** | Ανατροφοδότηση μαθητών για τον εννοιολογικό χάρτη. Αντεστραμμένη τάξη.Ομαδικές εργασίες σχετικές με τον β αποικισμό. | Ακολουθώντας τις αρχές της αντεστραμμένης τάξης, αναθέτουμε στους μαθητές να διαβάσουν στο σπίτι την οικονομική κρίση που υπήρξε κατά τη διάρκεια της αρχαϊκής εποχής (έχουμε ανεβάσει ένα αρχείο παρουσίασης στην e-class σχετικό). Μέσα από την πλατφόρμα προβάλλουμε ένα λογισμικό για τον 2ο αποικισμό και διαπιστώνουμε ότι ένας από τους τρόπους επίλυσης της κρίσης ήταν η ίδρυση αποικιών. Παρατηρούμε ότι οι πόλεις που έγιναν μητροπόλεις συνδέονται άμεσα με τον Α΄ αποικισμό της γεωμετρικής περιόδου και ότι οι ίδιες δυνάμωσαν τόσο που αποίκισαν μεγάλο μέρος της Μεσογείου και του Εύξεινου Πόντου.Διάρκεια 25-30 λεπτά.Στην e-class, στις εργασίες, υπάρχουν αναρτημένα θέματα σχετικά με τον β αποικισμό. Τα θέματα αφορούν :* Εργασίες πάνω στις μητροπόλεις και τις αποικίες τους. Σύντομη αναφορά και σύνδεση με το σήμερα
* Γιατί έχτιζαν εκεί τις αποικίες; (κλίμα; Εδαφολογικές συνθήκες (ποτάμια, θάλασσα, πετρώματα, τοποθεσία-εγγύτητα);)
* Γιατί η Αθήνα δεν ίδρυσε αποικίες κατά την αρχαϊκή περίοδο;
* Σχέσεις μητροπόλεων και αποικιών- μελέτη πηγής 9.

Χωρίζουμε τους μαθητές σε ομάδες και αναθέτουμε σε κάθε ομάδα ένα διαφορετικό θέμα. Δίνουμε οδηγίες για τη λειτουργία της ομάδας. Διάρκεια 15 λεπτά. Οι μαθητές εργάζονται πάνω στις εργασίες τους μέσα από συνεργατικά φύλλα του drive και ολοκληρώνουν τις εργασίες τους σε μορφή google docs ή google slides τις οποίες ανεβάζουν στην e-class. | Webex, e-class (εργαλείο: εργασίες), λογισμικό για τον β΄ αποικισμό της αρχαϊκής περιόδου([**http://photodentro.edu.gr/ugc/r/8525/2031?locale=el**](http://photodentro.edu.gr/ugc/r/8525/2031?locale=el)), drive: google docs, google slides, αρχείο παρουσίασης. |
| **3η και 4η ώρα****Σύγχρονη διδασκαλία** | Ανατροφοδότηση | Προβολή των εργασιών των μαθητών και αξιολόγησή τους. Συζήτηση σχετική με το μέγεθος της εξάπλωσης των ελληνικών πόλεων κρατών και διασύνδεσης με το σήμερα, τι έχει απομείνει από τότε στο σήμερα. Εναλλακτικά, για οικονομία χρόνου, θα μπορούσαν οι μαθητές να αναρτήσουν τις εργασίες τους στον τοίχο της e-class ή σε ένα padlet. Με αυτόν τον τρόπο περιορίζεται και ο χρόνος που απαιτείται για την υλοποίηση του διδακτικού σεναρίου. Όμως δε μπορεί να ελεγχθεί, αν οι μαθητές εργάστηκαν συνεργατικά ή κάποιος από την ομάδα ανέλαβε όλη την εργασία. Αντίθετα, αν οι μαθητές παρουσιάσουν τις εργασίες-πράγμα χρονοβόρο- μπορεί να ελεγχθεί- μέσω ερωτήσεων- αν (συν)εργάστηκαν όλα τα μέλη της ομάδας.  | Πλατφόρμα webex |
| **5η ώρα****Ασύγχρονη διδασκαλία και σύγχρονη**  | Τελική αξιολόγηση και συζήτηση στην ολομέλεια. | Συμπλήρωση ψηφιακού τεστ στην e-class (ασκήσεις) διάρκειας 20 λεπτών και είσοδος στην webex για ολοκλήρωση της διδασκαλίας με συζήτηση επί της όλης διαδικασίας. Επίλυση αποριών και θεμάτων προς συζήτηση. | Πλατφόρμα e-class (ασκήσεις), webex |

# Βιβλιογραφία

Bloom,S. Hastings,T..& Madaus,G. (1971). Handbook on Formative and Summative Evaluation of Stundent Learning. McGraw-Hill. New York.

Bransford, J. D., Brown, A. L. & Cocking, R. R.(1999). How people learn. Brain, mind, experience, and school Washington D.C.: National Academy Press.

Costa, A. L. & Kallick, B. (2000). Assessing the habits on mind. In: Costa, A. L, & Kallick, B. (eds), Assessing and reporting on habits of mind. Alexandria, VA: ASCD, 29-51.

Κοσσυβάκη, Φ. 2003. *Εναλλακτική Διδακτική. Προτάσεις για τη Μετάβαση από τη Διδακτική του Αντικειμένου στη Διδακτική του Ενεργού Υποκειμένου*. Αθήνα: Gutenberg.

Λιθοξοΐδου, Α. (2018). *Οι ΤΠΕ στα Αρχαία Ελληνικά και την Ιστορία στο Λύκειο: πώς μια εναλλακτική αξιολόγηση υπηρετεί καλύτερα τους στόχους του αναλυτικού προγράμματος.* ΑΠΚΥ

Λιθοξοΐδου, Α. & Σόκουτης, Δ. (2018). Αρχαϊκή εποχή: η εξέλιξη των πολιτευμάτων και η δημιουργία της πόλης κράτους στην Αρχαία Αθήνα» «Αξιοποίηση των Τ.Π.Ε. στη Διδακτική Πράξη. *Πρακτικά 5ου Πανελληνίου Εκπαιδευτικού Συνεδρίου Κεντρικής Μακεδονίας με θέμα «Τεχνολογίες, Τέχνες & Πολιτισμός στην Εκπαίδευση»,* Θεσσαλονίκη, 2 τόμος 260-270.

Ξωχέλλης, Π. 2005. *Ο εκπαιδευτικός στον σύγχρονο κόσμο*. Αθήνα: «Τυπωθήτω» - Γ. Δαρδανός.

Παπάς, Α. (1980). Η αντιπαιδαγωγικότητα της Παιδαγωγικής. Αθήνα: Σιδερής.

Παµουκτσόγλου, Α. (2005). Η αξιολόγηση και ∆ιαθεµατικό Ενιαίο Πλαίσιο Προγραµµάτων Σπουδών (∆.Ε.Π.Π.Σ.): Ατοµικός φάκελος αξιολόγησης. Στο: Τριλιανός, Α. & Καράµηνας, Ι. (επιµ.) Μάθηση και διδασκαλία στην κοινωνία της γνώσης. Πρακτικά Συνεδρίου, τόµ. Β'. Αθήνα: Κέντρο Έρευνας Επιστήµης και Εκπαίδευσης, 388-396.

Φλουρής, Γ. 2002. «Αναζητώντας ένα νέο πλαίσιο διαμόρφωσης αρχών σχολικής μάθησης και διδασκαλίας: επιπτώσεις στην εκπαιδευτική έρευνα». Στο *Μάθηση και Διδασκαλία: Σύγχρονες ερευνητικές προσεγγίσεις.* Συμπόσιο – Επιμορφωτικό Σεμινάριο, 18 – 20 Δεκεμβρίου 1998, Ευρωπαϊκό Κέντρο Δελφών. Αθήνα: Κέντρο Εκπαιδευτικής Έρευνας, 13 - 46.

Unesco-UNEP International Environmental Education Programme.(1984). Evaluating Environmental Education in Schools, A practical guide for teachers. UNESCO: Division of Science, Technical and Environmental Education.

Χοντολίδου, Ελ. 1999. «Εισαγωγή στην έννοια της πολυτροπικότητας», *Γλωσσικός Υπολογιστής* 1 (1), 115 – 118.

<http://www.pemptousia.gr/2016/09/ta-ofeli-tis-omadosinergatikis-didaskalias/>